প্রকাশ পেল ‘ভোগ’ এর ট্রেলার

ওয়েব ডেস্ক: হইচইতে(Hoichoi) আসতে চলেছে পরমব্রত চট্টোপাধ্যায়ের (Parambrata Chatterjee) পরিচালনায় নতুন ওয়েব সিরিজ ‘ভোগ’ (Bhog)। অভীক সরকারের অলৌকিক গল্প ‘ভোগ’ (Bhog) নিয়ে আসতে চলেছে এই নয়া সিরিজ। মুখ্য ভূমিকায় দেখা যাবে অনির্বাণ ভট্টাচার্যকে (Anirban Bhattacharya)। এবার মুক্তি পেল এই সিরিজের টিজার সহ ট্রেলার (Trailer)। যা রীতিমত হারহিম করানো।

আরও পড়ুন: মেগা বাজেটের তিন ছবি মুক্তির অপেক্ষায়

ট্রেলারে মুখ্য ভূমিকায় অভিনীত অনির্বাণের (Anirban Bhattacharya) চেহারা রীতিমত ভয় ধরিয়ে দিতে পারে দর্শকদের। পাশাপাশি, সিরিজ জুড়ে পার্ণো মিত্রর এক অকল্পনীয় রোল রয়েছে যা ফুটে উঠেছে ট্রেলারেও। সঙ্গে ট্রেলারে দেখা মিলল রজতাভ দত্ত থেকে শুরু করে শুভাশিস মুখোপাধ্যায়ও। শুভাশিস সিরিজে ধরা দিয়েছেন কৃষ্ণানন্দ আগমবাগীশের চরিত্রে ।

বইয়ের পাতা থেকে ‘ ভোগ ‘ এর গল্প তুলে ধরা হচ্ছে পর্দায়। ট্রেলারেই মিলল সেই ঝলক, যা দেখে আপনিও বলতে বাধ্য এ যেন গল্পের প্রত্যেকটি পাতার প্রতিচ্ছবি দেখছি। ট্রেলারে প্রথমেই উঠে আসে ‘ অতীনের ‘ সাদা মাটা জীবন। তারপর ধীরে ধীরে তাঁর আচরণ, বেশভূষার পরিবর্তনও ফুটে ওঠে। গোটা ট্রেলার জুড়ে দেখা যায় অলৌকিক কাণ্ড। ট্রেলারে ‘ ডামরি ‘ বেশে ভয় ধরানো অট্টহাসি নিয়ে হাজির হন পার্ণো মিত্র। ভয়ে পরিপূর্ণ, জমজমাটি এক ট্রেলারের সাক্ষী থাকল সকলে। ১ মে, ওটিটি প্লাটফর্ম ‘ হইচই ‘ তে মুক্তি পাবে পরমব্রত চট্টোপাধ্যায়ের পরিচালিত ‘ভোগ’।

‘ভোগ’এর চিত্রনাট্য থেকে..

‘ ডামরি ‘ বেশে ভয় ধরানো অট্টহাসি নিয়ে হাজির পার্ণো মিত্র।

দেখুন অন্য খবর